Ուրֆայի նախկին հայկական եկեղեցիները ժամանկի ընթացքին վերածուեցան մզկիթի եւ ստացան նոր անուանակոչումներ։ Այսպէս քաղաքին Սուրբ Աստուածածինը Սէլահատտին Էյիւպի, իսկ Սուրբ Առաքելոցն ալ Ենի Ֆըրֆըրլը ճամի վերանուանուեցան։ Բայց ուրֆացիները ամառուան կիզիչ օրերու զուգադիպող իսլամներու ծոմապահութեան ամիս՝ Ռամազանէն դուրս այնքան ալ շահագրգռուած չէին այս նախկին եկեղեցիներէ փոխանցուած մզկիթներուն հանդէպ։ Ռամազանը պատճառ եղաւ որ եկեղեցիները ժողովուրդի ուշադրութեան արժանանան։ Տրուած ըլլալով որ երկու շինութիւնն ալ օժտուած են կլիմայափոխիչ սարքերով, ուրֆացիներ կու գան այս տաճարներուն մէջ մրափելու մինչեւ իֆթարի ժամը։